Cynllunio Gwlad A Thref, Cymru Enwi, dod i rym a dehongli 1 1 Enw’r Gorchymyn hwn yw Gorchymyn Gweithdrefn Ddatblygu (Ymgyngoreion) (Cymru) (Diwygiadau Amrywiol) 2025. 2 Daw i rym ar 21 Ebrill 2025. 3 Yn y Gorchymyn hwn— ystyr “ Gorchymyn 2012 ” (“ the 2012 Order ”) yw Gorchymyn Cynllunio Gwlad a Thref (Gweithdrefn Rheoli Datblygu) (Cymru) 2012 ; ystyr “ Gorchymyn 2016 ” (“ the 2016 Order ”) yw Gorchymyn Datblygiadau o Arwyddocâd Cenedlaethol (Gweithdrefn) (Cymru) 2016 . Diwygio Gorchymyn 2012 2 1 Mae Atodlen 4 i Orchymyn 2012 wedi ei diwygio fel a ganlyn. 2 Yn y tabl, yn lle rhes (x) rhodder— (x) Datblygiad— (i) Ar dir o fewn Afonydd a’r Môr – Parth Llifogydd 2; (ii) Ar dir o fewn Afonydd a’r Môr – Parth Llifogydd 3; (iii) Ar dir o fewn Parthau Amddiffynedig TAN 15. Corff Adnoddau Naturiol Cymru 3 O dan y pennawd “Dehongli’r Tabl”, yn lle paragraff (n) rhodder— n “ym mharagraff (x)— ystyr “Afonydd a’r Môr – Parth Llifogydd 2” (“ Rivers and Sea – Flood Zone 2 ”) yw ardal â llai nag 1 siawns mewn 100 o lifogydd o afonydd a llai nag 1 siawns mewn 200 o lifogydd o’r môr ond mwy nag 1 siawns mewn 1000 o lifogydd o afonydd a’r môr mewn blwyddyn benodol, gan gynnwys newid hinsawdd; ystyr “Afonydd a’r Môr – Parth Llifogydd 3” (“ Rivers and Sea – Flood Zone 3 ”) yw ardal â mwy nag 1 siawns mewn 100 o lifogydd o afonydd mewn blwyddyn benodol, gan gynnwys newid hinsawdd, a mwy nag 1 siawns mewn 200 o lifogydd o’r môr mewn blwyddyn benodol, gan gynnwys newid hinsawdd; ystyr “ Parthau Amddiffynedig TAN 15 ” (“ TAN 15 Defended Zones ”) yw ardaloedd lle y mae seilwaith rheoli perygl llifogydd yn darparu safon ofynnol o ddiogelwch rhag llifogydd o 1 mewn 100 o afonydd ac 1 mewn 200 o’r môr (ynghyd â newid hinsawdd a bwrdd rhydd) fel y nodir yn y Map Llifogydd ar gyfer Cynllunio a gyhoeddir gan Gyfoeth Naturiol Cymru . . Diwygio Gorchymyn 2016 3 1 Mae Atodlen 5 i Orchymyn 2016 wedi ei diwygio fel a ganlyn. 2 Yn y tabl, yn lle rhes (u) rhodder— (u) Datblygiad— (i) Ar dir o fewn Afonydd a’r Môr – Parth Llifogydd 2; (ii) Ar dir o fewn Afonydd a’r Môr – Parth Llifogydd 3; (iii)Ar dir o fewn Parthau Amddiffynedig TAN 15. Corff Adnoddau Naturiol Cymru 3 O dan y pennawd “Dehongli’r Tabl”, yn lle paragraff (j) rhodder— ym mharagraff (u)— i ystyr “Afonydd a’r Môr – Parth Llifogydd 2” (“ Rivers and Sea – Flood Zone 2 ”) yw ardal â llai nag 1 siawns mewn 100 o lifogydd o afonydd a llai nag 1 siawns mewn 200 o lifogydd o’r môr ond mwy nag 1 siawns mewn 1000 o lifogydd o afonydd a’r môr mewn blwyddyn benodol, gan gynnwys newid hinsawdd; ii ystyr “Afonydd a’r Môr – Parth Llifogydd 3” (“ Rivers and Sea – Flood Zone 3 ”) yw ardal lle y mae mwy nag 1 siawns mewn 100 o lifogydd o afonydd mewn blwyddyn benodol, gan gynnwys newid hinsawdd, a mwy nag 1 siawns mewn 200 o lifogydd o’r môr mewn blwyddyn benodol, gan gynnwys newid hinsawdd; iii ystyr “ Parthau Amddiffynedig TAN 15 ” (“ TAN 15 Defended Zones ”) yw ardaloedd lle y mae seilwaith rheoli perygl llifogydd yn darparu safon ofynnol o ddiogelwch rhag llifogydd o 1 mewn 100 o afonydd ac 1 mewn 200 o’r môr (ynghyd â newid hinsawdd a bwrdd rhydd) fel y nodir yn y Map Llifogydd ar gyfer Cynllunio a gyhoeddir gan Gyfoeth Naturiol Cymru . Rebecca Evans Ysgrifennydd y Cabinet dros yr Economi, Ynni a Chynllunio, un o Weinidogion Cymru 26 Mawrth 2025